Ilyen lesz a Holdon élni 10 év múlva!
10 éven belül létrehozhatjuk az első Holdi várost, és kolóniát. Az Európai Űrügynökség nagyszabású tervezetéből szemezgetünk egy látványos videóval.
Az Európai Űrügynökség – ESA – régóta tervezi azt, hogy embert juttat a Holdra. Ő azonban első szeretne lenni abban, hogy nem csak, hogy oda juttat embereket, hanem általuk létrehoz egy kisebb űrkolóniát, mely a jövőben folyamatosan bővülne, létrehozva ezzel az első Holdon található emberi várost.
Nagyon nagyszabású terv, melyhez rengeteg anyagi forrás szükséges majd a jövőben, de az ESA tervei között van ennek finanszírozása.
Az ESA nemrég közzétett egy videót arról, hogy milyen is lesz a 10 év múlva elkészülő holdi városban lakni, és pontosan hogyan is lesz ez az egész grandiózus tervezet megvalósítva.
Az ESA szerint a Hold felszíne alatt rengeteg fagyott víz található, melyek felhasználásával, és a Holdon a jövőben megkezdődő bányászattal fenn lehetne tartani egy nagyobb, egyre gyarapodó kolóniát.
Nem csak energiával tudnák ellátni az űrhajókat, és a lassan megépülő várost, de új felfedezéseket is tehetnének mélyen, a Hold felszíne alatt.
Sokak szerint ugyanis a Hold még mindig nagyon kiaknázatlan, és méltánytalanul el van hanyagolva.
A NASA ugyanis a Holdra szállásokat követő missziók után nem küldött többé embert égi kísérőnkre, holott tudományos szempontból csupán elcsépelt közhely azt hangoztatni, hogy nincs már ott mit kutatni.
A talaj alá mélyen például még soha senki sem fúrt le, pedig újabban vízjeget, és akár folyékony vizet is sejtenek a mélyben.
De a Holdon található ásványok is komoly indokok lehetnek, hiszen ezekből rengeteg energiát lehetne termelni, ami gazdasági előnyhöz juttathatja az egyes országokat.
Arról nincs szó, hogy valaha a Holdat lakhatóvá lehet-e tenni, de az bizonyos, hogy jelenleg semmi nem élne meg rajta. Az árnyékos helyeken ugyanis -200 Celsius fokig is leesik a hőmérséklet, míg a napos helyeken iszonyatosan perzselő forróság van.
A vízjég sejtése a Holdon nem alaptalan. A Dawn nevű NASA szonda a Ceres krátereiben fedezett fel nemrég nagyobb mennyiségű vízjeget, és mivel a Hold is tele van hasonló kráterekkel, és alapjaikban is hasonlítanak egymásra, könnyen meglehet, hogy a Hold is nagy mennyiségű vízjeget, vagy akár folyékony vizet rejthet a mélyben.
tudomány technológia technika hold
Megtekintések száma: 29386